চ্যাটিংয়ের অভিযোগ অস্বীকার, জিডি
অভিনেতা, নির্মাতা এবং ডিরেক্টরস গিল্ডের সভাপতি গাজী রাকায়েতের ফেসবুক ইনবক্সের কয়েকটি আপত্তিকর স্ক্রিনশট এরই মধ্যে সামাজিক যোগাযোগমাধ্যম ফেসবুকে ছড়িয়ে পড়েছে।
স্ক্রিনশটগুলোয় দেখা যায়, একটি মেয়ের সঙ্গে গাজী রাকায়েতের কথোপকথন হচ্ছে। সেখানে গাজী রাকায়েত মেয়েটিকে আপত্তিকর কিছু কাজের প্রস্তাব দেন। তবে প্রথম আলোর কাছে একাধিকবার তা অস্বীকার করেছেন গাজী রাকায়েত। গত রোববার সকালে তিনি বলেন, তাঁর ফেসবুক আইডি হ্যাক হয়েছে। পরে তিনি বলেছেন, তাঁর ফেসবুক আইডির পাসওয়ার্ড আরও কয়েকজনের কাছে আছে। সম্ভবত তাদের মধ্যে কেউ এই ফেসবুক আইডি থেকে কাজটি করেছে।
এস এ হক অলীক বলেন, ‘যদি কোথাও কোনো সমস্যা হয়, তাহলে সেটি যেন আগে সংগঠনগুলোকে জানানো হয়। সত্যি-মিথ্যা যাচাইয়ের আগেই যদি ফেসবুক আর পত্রিকায় চলে আসে, তাহলে এই ইন্ডাস্ট্রি প্রশ্নবিদ্ধ হয়। আমরা এখন আইনানুগ ব্যবস্থা নিচ্ছি, যাতে ভবিষ্যতে এভাবে কাউকে হেনস্তা হতে না হয়।’